საომარი ცხენი (ფილმი)
„საომარი ცხენი“ (ინგლ. War Horse) — 2011 წლის ამერიკული სამხედრო ფილმი, რომლის რეჟისორი და პროდიუსერია სტივენ სპილბერგი. ფილმი დაფუძნებულია მაიკლ მორპურგოს ამავე სახელწოდების 1982 წლის რომანზე. ფილმში მთავარ როლებს ასრულებენ ემილი უოტსონი, დეივიდ თიულისი, პიტერ მულანი, ნილს არესტრუპი და ჯერემი ირვინი. ფილმში მოქმედება პირველი მსოფლიო ომის პარალელურად ვითარდება და ის მოგვითხრობს ჯოის თავგადასავალს, რომელიც არის ბრიტანელი მოზარდის, ალბერტის, მიერ გამოყვანილი ცხენი. ცხენს ყიდულობს არმია, რის გამოც ის ომის დროს ბევრ პატრონს გამოიცვლის. DreamWorks Pictures-მა რომანის კინემატოგრაფიული უფლებები მოიპოვა 2009 წლის დეკემბერში, სპილბერგი კი ფილმის რეჟისორად 2010 წელს გამოცხადდა. ფილმი ამერიკის კინო ინსტიტუტისა და ეროვნული მიმოხილვითი საბჭოს მიერ 2011 წლის საუკეთესო ფილმების ათეულში დასახელდა და ნომინირებული იყო ოსკარზე (მათ შორის საუკეთესო ფილმი), ასევე ოქროს გლობუსზე და BAFTA-ზე.